ವಿಶ್ವದ ಅತ್ಯಂತ ಉತ್ತಮ ದೇಹಾದಾರ್ಢ್ಯ ಪಟುವಾಗಬೇಕೆಂಬುದು ಶ್ವಾರ್ಜಿನೆಗ್ಗರ್ ನ ಗುರಿಯಾಗಿತ್ತು, ಅಂದರೆ ಮಿ.ಒಲಂಪಿಯಾ ಆಗಬೇಕೆಂಬುದೇ ಅವನ ಮುಖ್ಯವಾದ ಗುರಿಯಾಗಿತ್ತು. ಸರ್‌ಜಿಯೊ ಒಲಿವ ಸ್ಪರ್ಧೆಯಲ್ಲಿ ಮೂರುಬಾರಿ ಚಾಂಪಿಯನ್ ಆಗಿದ್ದು ಅದನ್ನು ಸೋತವರ್ಷ ಅಂದರೆ ೧೯೬೯ರಲ್ಲಿ ಇವನು ಮಿ.ಒಲಂಪಿಯಗಾಗಿ ಮೂದಲ ಪ್ರಯತ್ನವನ್ನು ಮಾಡಿ ವಿಫಲನಾದ. ಆದರೂ ಸಹ, ಶ್ವಾರ್ಜಿನೆಗ್ಗರ್ ೧೯೭೦ರ ಸ್ಪರ್ಧೆಯಲ್ಲಿ ಚಾಂಪಿಯನ್ ಆಗುವ ಮೂಲಕ ಮತ್ತೆ ತನ್ನ ಸ್ಥಾನವನ್ನು ಉಳಿಸಿಕೊಂಡ. ಇದರಿಂದಾಗಿ ಅತ್ಯಂತ ಕಿರಿಯ ವಯಸ್ಸಿನಲ್ಲಿ ಮಿ.ಒಲಂಪಿಯಾ ಪ್ರಶಸ್ತಿಯನ್ನುಗಳಿಸಿದ ಕೀರ್ತಿಗೂ ಸಹ ಪಾತ್ರನಾದ, ಅಂದರೆ ಆತ ತನ್ನ ೨೩ನೇ ವಯಸ್ಸಿನಲ್ಲಿ. ಈ ಸಾಧನೆಯನ್ನು ಇದುವರೆಗೂ ಯಾರಿಂದಲೂ ಸಹ ಮುರಿಯಲು ಸಾಧ್ಯವಾಗಿಲ್ಲ.
೧೯೭೧ - ೧೯೭೪ರವರೆಗೂ ಸತತವಾಗಿ ಮಿ.ಒಲಂಪಿಯಾ ಸ್ಪರ್ಧೆಯಲ್ಲಿ ಜಯವನ್ನು ಸಾಧಿಸುತ್ತಾ ಬಂದ. ೧೯೭೫ರಲ್ಲಿ ಫ್ರಾಂಕೋ ಕೊಲುಂಬುನನ್ನು ಸೋಲಿಸುವ ಮೂಲಕ ಸತತವಾಗಿ ಆರು ಬಾರಿ ಮಿ.ಒಲಂಪಿಯಾ ಪಟ್ಟವನ್ನು ತನ್ನದಾಗಿಸಿಕೊಳ್ಳುವ ಮೂಲಕ ಅಗ್ರಸ್ಥಾನವನ್ನು ತನ್ನದಾಗಿಯೆ ಉಳಿಸಿಕೊಂಡ. ೧೯೭೫ರ ಮಿ.ಒಲಂಪಿಯಾ ಸ್ಪರ್ಧೆಯ ನಂತರ ವೃತ್ತಿಪರ ದೇಹದಾರ್ಢ್ಯದಿಂದ ನಿವೃತ್ತಾನಾಗುತ್ತಿರುವುದಾಗಿ ಶ್ವಾರ್ಜಿನೆಗ್ಗರ್ ಘೋಷಿಸಿದ. ೧೯೭೫ರ ಮಿ.ಒಲಂಪಿಯಾ ಸ್ಪರ್ಧೆಗಿಂತ ಮೂದಲು, ಚಿತ್ರ ನಿರ್ಮಾಪಕರಾದ ಜಾರ್ಜ್ ಬಟ್ಲರ್ ಮತ್ತು ರಾಬರ್ಟ್ ಫಿಯೋರೆ ದೇಹದಾರ್ಢ್ಯ ತರಬೇತಿಯನ್ನು ಕುರಿತು ತಾವು ತಯಾರಿಸುತ್ತಿರುವ "ಪಂಪಿಂಗ್ ಐರನ್" ಎನ್ನುವ ಸಾಕ್ಷಚಿತ್ರದಲ್ಲಿ ಅಭಿನಯಿನಯಿಸುವಂತೆ ಆತನ ಮನ ಒಲಿಸಿದರು. ಆ ಸ್ಪರ್ಧೆಯಲ್ಲಿ ಭಾಗವಹಿಸಲು ತಯಾರಾಗಲು ಕೇವಲ ಮೂರು ತಿಂಗಳ ಕಾಲ ಉಳಿದಿದ್ದರೂ "ಸ್ಟೆ ಹಂಗ್ರಿ" ಎನ್ನುವ ಚಿತ್ರದಲ್ಲಿ ಅಭಿನಯಿಸುವ ಸಲುವಾಗಿ ಶ್ವಾರ್ಜಿನೆಗ್ಗರ್ ತನ್ನ ದೇಹದ ತೂಕವನ್ನು ದೊಡ್ಡ ಪ್ರಮಾಣದಲ್ಲಿ ಕಡಿಮೆ ಮಾಡಿಕೊಂಡಿದ್ದ. ಶ್ವಾರ್ಜಿನೆಗ್ಗರ್ ಈ ಚಿತ್ರದಲ್ಲಿ ಜೆಫ್ ಬ್ರಿಡ್ಜಸ್ ಜೊತೆಯಲ್ಲಿ ಅಭಿನಿಯಿಸಿದ್ದ. ೧೯೭೫ರಲ್ಲಿ ಮಿ.ಒಲಂಪಿಯಾ ಸ್ಪರ್ಧೆಯಲ್ಲಿ ಲೂ ಫೆರಿಗ್ನೊ ಅಂತಹ ಭಯಂಕರನಾಗಿ ಏನೂ ತೋರಲಿಲ್ಲ, ಮತ್ತು ಮೊದಲಿಗಿಂತ ಕಡಿಮೆ ತೂಕದಲ್ಲಿದ್ದರೂ ಶ್ವಾರ್ಜಿನೆಗ್ಗರ್ ಅತ್ಯಂತ ಸುಲಭವಾಗಿ ಗೆದ್ದುಬಿಟ್ಟ.
೧೯೮೦ರಲ್ಲಿನ ಮಿ.ಒಲಂಪಿಯಾ ಸ್ಪರ್ಧೆಯಲ್ಲಿ ಭಾಗವಹಿಸುವ ಮೂಲಕ ತಾನೇ ಘೋಷಣೆಮಾಡಿದ್ದ ನಿವೃತ್ತಿಯಿಂದ ಹೊರಬಂದ. "ಕ್ಯಾನನ್" ಚಿತ್ರದಲ್ಲಿನ ತನ್ನ ಪಾತ್ರಕ್ಕಾಗಿ ಶ್ವಾರ್ಜಿನೆಗ್ಗರ್ ತರಬೇತಿಯನ್ನು ಪಡೆಯುತ್ತಿದ್ದ. ಇದರ ಫಲವಾಗಿ ಅವನ ಶರೀರ ಉತ್ತಮ ರಚನೆಯನ್ನು ಪಡೆಯಿತು. ಇದಕ್ಕಾಗಿ ಆತ ಪ್ರತಿನಿತ್ಯ ಓಡುತ್ತಿದ್ದ, ಕುದುರೆ ಸವಾರಿಯನ್ನು ಮಾಡುತ್ತಿದ್ದ ಮತ್ತು ಕತ್ತಿವರಸೆಯನ್ನು ಸಹ ಅಭ್ಯಾಸಮಾಡುತ್ತಿದ್ದ. ಇವು ಆತನ ದೇಹ ಅಷ್ಟೊಂದು ಉತ್ತಮ ಆಕಾರ ಪಡೆಯಲು ಸಹಕಾರಿಯಾದ ಅಂಶಗಳಾಗಿದ್ದವು. ಆಗಾಗಿ ಆತ ಕೊನೆಯ ಬಾರಿ ಮಿ.ಒಲಂಪಿಯಾ ಸ್ಪರ್ಧೆಯಲ್ಲಿ ಭಾಗವಹಿಸಿ, ಆ ಪ್ರಶಸ್ತಿಯನ್ನು ತನ್ನದಾಗಿಸಿಕೊಳ್ಳಬೇಕೆಂದು ತೀರ್ಮಾನವನ್ನು ಕೈಗೊಂಡ. ಆತ ತನ್ನ ಈ ಯೋಜನೆಯನ್ನು ಗೌಪ್ಯವಾಗಿಯೇ ಇಟ್ಟಿದ್ದ, ಏಕೆಂದರೆ ತರಬೇತಿಯ ಸಮಯದಲ್ಲಿ ಯಾವುದೇ ಅಪಘಾತ ಉಂಟಾದರೂ ತಾನು ಸ್ಪರ್ಧಿಸಲಾಗದಿರಬಹುದು ಮತ್ತು ಹಾಗಾದಲ್ಲಿ ಯಾರಿಗೂ ಮುಖ ತೋರಿಸದಿರುವಂತಾಗುತ್ತದೆ ಎಂಬ ಕಾರಣಕ್ಕಾಗಿ. ನೆಟ್‌ವರ್ಕ್‌ ಟೆಲಿವಿಷನ್‌ಗೆ ಶ್ವಾರ್ಜಿನೆಗ್ಗರ್‌ನನ್ನು ಕಲರ್ ಕಮೆಂಟರಿ ಹೇಳಲು ಕರೆಸಲಾಗಿತ್ತು, ಅಲ್ಲಿ ಹನ್ನೊಂದನೆ ತಾಸಿನ ಸಮಯದಲ್ಲಿ ಅವನು ಇದ್ದಾಗ ಘೋಷಿಸಿದ: "ನಾನೂ ಏಕೆ ಭಾಗವಹಿಸಬಾರದು?". ಕೇವಲ ಏಳೇ ವಾರಗಳಲ್ಲಿ ಅಭ್ಯಾಸವನ್ನು ಮಾಡಿ ಈ ಸ್ಪರ್ಧೆಯಲ್ಲಿ ಜಯಶೀಲನಾಗಿದ್ದ. ಏಳನೇ ಬಾರಿ ಮಿ.ಒಲಂಪಿಯಾ ಪ್ರಶಸ್ತಿಯನ್ನು ಗಳಿಸಿದ ನಂತರ ಶ್ವಾರ್ಜಿನೆಗ್ಗರ್ ಅಧಿಕೃತವಾಗಿ ಸ್ಪರ್ಧೆಯಲ್ಲಿ ಭಾಗವಹಿಸುವುದಿಲ್ಲ ಎಂದು ತನ್ನ ನಿವೃತ್ತಿಯನ್ನು ಘೋಷಿಸಿದ.
ಶ್ವಾರ್ಜಿನೆಗ್ಗರ್ "ಫಕ್‌ ಯು" ತಡೆಯಾಜ್ಞೆ ಪತ್ರ
ಪರಿಸರದ ದಾಖಲೆ
ಪ್ಲಾನೆಟ್‌ ಹಾಲಿವುಡ್‌
ಮಿ ಒಲಿಂಪಿಯಾ